Aston Villa
Store norske leksikon,Sport og spill,Ballsport,Fotball,Engelsk fotball
Aston Villa er en engelsk fotballklubb, stiftet 1874, som var en av tolv klubber som startet The Football League i 1888. Klubben har vunnet den europeiske Serievinnercupen én gang, den engelske serien sju ganger, FA-cupen sju ganger og Ligacupen fem ganger.
Aston Villa spiller i Premier League i sesongen 2021–2022. Fakta Hjemmebane: Villa Park, Birmingham. Kapasitet: 42 749 tilskuere Drakt: Burgunder trøye med lyseblå ermer, hvite bukser med lys blå besetning Kallenavn: The Villans Historie Aston Villa hadde sin storhetstid på slutten 1800-tallet, da de vant fem ligamesterskap i løpet i perioden 1893 til 1900. I 1909–1910 vant de sitt sjette ligagull og det tok over 70 år før den neste og syvende tittelen ble vunnet i 1980–1981. Året etter vant Aston Villa den europeiske Serievinnercupen etter 1–0-seier mot Bayern München i finalen.Gjennom historien har klubben stort sett holdt seg i toppdivisjonen, men fra 2016 til 2019 spilte Aston Villa i Championshop, nivå to i England, før de rykket opp til spill i Premier League i sesongen 2019–2020.Kjente spillere: Andy Gray, Gordon Cowans og Derek Dougan. Nordmennene Ronny Johnsen, Øyvind Leonhardsen, John Carew og Eirik Bakke har spilt for klubben. Meritter Ligamesterskap (7): 1893/1894, 1895/1896, 1896/1897, 1898/1899, 1899/1900, 1909/1910 og 1980/1981 FA Cup (7): 1887, 1895, 1897, 1905, 1913, 1920, 1957 Ligacupen (5): 1961, 1975, 1977, 1994, 1996 Serievinnercupen: 1981/1982 UEFA Super Cup: 1982 Les mer i Store norske leksikon fotball engelsk fotball Eksterne lenker Aston Villas offisielle hjemmeside  Aston Villa på Twitter